
GROBSKÝ DVOR, spol. s r.o. (prevádzkovateľ  Penziónu GROBSKÝ DVOR) je oprávnený si účtovať  nižšie uvedené storno poplatky v prípade, že hosť zruší svoju pôvodnú  záväznú rezerváciu (vrátane verbálnej/telefonickej záväznej rezervácie), alebo vystavenú písomnú rezerváciu pobytu. 
Stornovanie pôvodne záväzne rezervovaného pobytu, alebo písomne objednaného pobytu, musí vždy zo strany klienta/hosťa prebehnúť v písomnej podobe alebo musí byť úspešne a overene doručené prevádzkovateľovi uvedeného ubytovacieho zariadenia a to elektronicky/e-mailom na adresu: grobskydvor@grobskydvor.sk
Sadzobník storno poplatkov za zrušenie pôvodnej záväznej rezervácie (vrátane verbálnej/telefonickej záväznej rezervácie), alebo vystavenej písomnej rezervácie pobytu v Penzióne GROBSKÝ DVOR v uvedených lehotách je nasledovný:

-	20 až 11 dní pred nástupom na pobyt bez poplatku
-	10 až 6 dní pred nástupom na pobyt 50 % z ceny ubytovania
-	menej ako 5 dní  pred nástupom na pobyt 100 % z ceny ubytovania

